"Аԥкрақәа абыржәы ишаларгалаз еиԥш иалагалатәын ҩымз-хымз раԥхьа. Ус анакәха иҟалон зыԥсҭазаара иалҵыз абжаҩык еиқәҳархазҭгьы. Апандемиагьы еибашьроуп. Аибашьраангьы аԥкрақәа ҳамаӡамкәа иааҳҭаху ҟаҳҵо ҳдәықәызма, шықәсыки ҩымзи аибашьра ҳҭагылан. Убри аҩыза еибашьроуп иахьагьы, ауаа рыԥсҭазаара алҵра иаҿуп. Сара сааҟәымҵӡакәа аоперативтә штар раашьҭымҭа есыуаха сзашьҭоу убри ауп, апроцентқәа рылхра саҿуп, еидыскылоит. Ҳара аиҳабацәа иаҳхароу убри ауп аҽԥныҳәа аӡәгьы иаҳҭаӡом. Ахәыҷқәа имарианы ирхыргоит, аха "аҵла агәаҩа иҭиааз" аӡәгьы дыҟаӡам, аҿарацәа ранацәа ыҟоуп, рандуцәа ыҟоуп, уи иазхәыцӡом, аха уара аҿар рхымҩаԥгашьа акала иугәамԥхозар "шәаангыл, дадраа!" ҳәа раҳәашьагьы уақәшәароуп, аха уи ҳаҟәыҵхьеит. Ҳашьцылахьеит ҳара аҿымҭра. Аиҳабацәа роуп еиҳарак ари аус иазхәыцша, еиҳа аԥышәа рымоуп, еиҳа ашәарҭарагьы иҭагылоуп", - лҳәеит Корсаиаԥҳа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Акоронавирус иазку ажәабжьқәа зегьы шәрыԥхьар ҟалоит абра>>